బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
జ‌బ‌ర్దస్త్ జూన్ 27 ఎపిసోడ్: లోకంలో స్త్రీలు వేరు - పెళ్లాలు వేరు.. ఆది మళ్లీ వేశాడు!
జబర్దస్త్‌లో ఈ వారం ‘ప‌ర్ఫామ‌ర్ ఆఫ్ ది డే’గా ముగ్గురు నిలిచారు. అదిరే అభి కొత్త యాడ్స్‌తో కామెడీ పండిస్తే.. ఆది ఎప్పటిలానే పెళ్లాలపై పంచ్‌లతో విరుచుకుపడ్డాడు.
Samayam Telugu | Updated:
Jun 28, 2019, 04:35PM IST
జ‌బ‌ర్దస్త్ జూన్ 27 ఎపిసోడ్: లోకంలో స్త్రీలు వేరు - పెళ్లాలు వేరు.. ఆది మళ్లీ వ...
పిచ్చి చేష్టల‌తో.. కోతి ప‌నుల‌తో ఏదో ఆ క్షణానికి న‌వ్వు తెప్పించొచ్చు.. కానీ కుదురుగా నిల‌బ‌డి, మాట‌ల‌తోనే ఎదుటివాడ్ని మెలిక‌లు తిరిగేలా న‌వ్వించడం చాలా క‌ష్టం. నిజానికి ఒక్కోసారి కామెడీ చూసిన‌ప్పుడే కాదు.. ఆ స‌న్నివేశాన్ని త‌లుచుకున్నప్పుడు కూడా న‌వ్వు ఆగ‌దు. అలాంటి కామెడీకి ఆదర‌ణ ఎక్కువ‌గా ఉంటుంది. అలా ఆదర‌ణ పొందుతున్న షో జ‌బ‌ర్దస్త్‌.
గురువారం వ‌చ్చిందంటే జబర్దస్త్ న‌వ్వులు మొద‌లైపోయినట్లే. టీవీలో ఒక‌రోజు మోగితే.. వారం మొత్తంలో ఎక్కడో చోట‌, ఎవ‌రో ఒక‌రి సెల్‌లో ఆ న‌వ్వులు వినిపిస్తూనే ఉంటాయి. మ‌రి ఈ వారం ఎపిసోడ్ హైలైట్స్ విషయానికి వస్తే.. ఎప్పట్లానే వలపుల వయ్యారాలతో మెలికలు తిరిగే యాంక‌ర్ అన‌సూయ‌.. త్రీ మూవీలోని ‘యదలో ఒక మౌనం విరిసే నవ్వై’ సాంగ్‌కి అదిరిపోయే సొగ‌సులొలికింది. ఇక స్కిట్స్ విష‌యానికి వ‌స్తే... ఈ వారం ‘ప‌ర్ఫామ‌ర్ ఆఫ్ ది డే’గా ముగ్గురు నిలిచారు. వాళ్ల స్కిట్స్‌లోని హైలెట్స్ చూద్దాం!
ఈ వారం క‌డుపు ప‌గిలిపోయే కామెడీ చేసిన టీమ్స్‌లో ముందుగా అదిరే అభి స్కిట్ గురించే చెప్పుకోవాలి. నార్మల్‌గా టీవీలో వ‌చ్చే యాడ్స్‌ని అస‌లు ప‌ట్టించుకోరు చాలా మంది. ఆ టైమ్‌లో ఇంట్లో ప‌నులు చ‌క్కబెట్టుకోవ‌డానికి ఎక్కువ ప్రాధాన్యత ఇస్తారు. లేదంటే రిమోట్ అందుకుని ఛాన‌ల్ మారుస్తారు. కానీ ఆ బోరుకొట్టించే యాడ్స్‌తోనే కామెడీ పండించాడు అభి. అభికి యాడ్స్ పిచ్చి. ఎంత పిచ్చంటే.. ఏ ప‌నైనా యాడ్‌లానే చేస్తాడు. అన‌సూయ పంటి నొప్పితో అరిస్తే.. త‌లుపు ప‌గ‌ల‌గొట్టుకుని ఎంట్రీ ఇచ్చిన అభి.. ''మీ పేస్ట్‌లో ఉప్పు ఉందా'' అన్నట్లుగా.. ''మీ యాంక‌రింగ్‌లో ఫాల్ట్ ఉందా? మీకు యాంక‌రింగ్ చెయ్యడం రావ‌ట్లేదా? మా న‌వీన్ ద‌గ్గర నేర్చుకోండి.. ప‌దండి ర‌ష్మీ ద‌గ్గర‌కి వెళ్దాం'' అంటూ కామెడీ స్టార్ట్ చేస్తాడు.
ఇక అక్కడి నుంచి అంతా న‌వ్వులే. ప‌క్కనే ఉన్న వైట్ డ్రెస్‌లో వాడిని మామూలుగా న‌డుచుకుని వెళ్లనివ్వడు. టీవీలో వ‌చ్చే డిట‌ర్జెంట్ యాడ్‌లా 'ఓహో.. ఓఓఓ.. ఓహో.. ఓఓఓ..' అంటూ కోర‌స్ ఇచ్చి మ‌రీ పంపిస్తాడు. భార్య బ‌జ్జీలు చేస్తే.. ఫాచన్ ఆయిల్ యాడ్‌లా... ''మా ఆవిడ చేసింది మిస్ దరిద్రంగానే ఉంటాయ్.. మా ఆవిడ చేసింది మిస్ చెత్తగానే ఉంటాయ్'' అంటూ 'తాతై..త‌క‌తై..తాతై..తక‌తై..' నాట్యం వేస్తాడు. అది చూసిన భార్య.. ''ఆగండి న‌లుగురూ చూసి న‌వ్వుతున్నారు'' అంటుంది. దాంతో చాలా ఆనందంగా.. ''బాబుగారు.. న‌లుగురు చూసి న‌వ్వుతున్నారా.. మా జోకుల‌కు న‌వ్వుతున్నారా..? ఎక్కడే.. చూపించు తొంద‌ర‌గా..'' అంటూ ఆనందంతో కూడిన ఆవేశంలో ఊగుతుంటాడు అభి.
దాంతో భార్య.. 'వెరీ వెరీ లైట్' అన్నట్లుగా.. ''వెరీ వెరీ బ్యాడ్'' అని రివ‌ర్స్ పంచ్ ఇస్తుంది. ఇక అప్పు వ‌సూలు చేసుకోవ‌డానికి వ‌చ్చిన వ్యక్తిని ఫైవ్‌స్టార్ యాడ్‌తో ఆడుకుంటాడు అభి. చాక్లేట్ తింటూ ''ర‌మేష్..'' అని పిలుస్తాడు అప్పుల‌వాడ్ని. అది చూసి ''సురేష్..'' అంటూ క‌నెక్ట్ అయిపోతాడు అప్పులవాడు. ''రమేష్‌.. రావు ర‌మేష్‌..'' అంటాడు అభి. ''సురేష్‌.. కీర్తీ సురేష్'' అంటాడు అప్పుల‌వాడు. దాంతో వాడ్ని లాగిపెట్టి కొట్టడం, చివ‌రికి యాడ్స్ పిచ్చి వాడికి కూడా అల‌వాటు కావ‌డం భ‌లే న‌వ్వొస్తుంది. ఇక ఇంటికొచ్చిన అత్తగార్ని మావ‌గారిని ప‌ల‌క‌రిస్తూ.. స‌ర్ఫ్ఎక్సెల్ లిక్విడ్ యాడ్‌లోని 'పౌర్ ర‌బ్ పౌర్' డైలాగ్‌లా.. ''మావ‌య్యా పోరా పో.. అత్తయ్యా పోవే పో'' అంటాడు.
చివ‌రికి డాక్టర్‌కి చూపించ‌డానికి ఆయన్ని పిలిస్తే.. ఆ డాక్టర్‌కి కూడా యాడ్స్ పిచ్చి ప‌ట్టుకుంటుంది. అత్తామామల‌కు కూడా ఆ పిచ్చి అంటుకుంటుంది. అభి భార్య వాళ్ల పిచ్చి చూసి.. ''అమ్మా నువ్వన్నా చెప్పవే..'' అంటే ''ఈ వేళ ఏదోటి అద‌ర‌గొడ‌దాం'' అనే కూల్ డ్రింక్ యాడ్‌లా.. ''ఈ రోజు క‌చ్చితంగా స్కిట్ కొడ‌తాం'' అంటూ డాన్స్ చేస్తుంది అభి అత్తగారు. మొత్తానికి స్కిట్ మొద‌టి నుంచి చివ‌రి వ‌ర‌కూ స‌ర‌దాగా.. కామెడీగా సాగిపోతూ న‌వ్వు తెప్పిస్తుంది.
ఇక హైప‌ర్ ఆది విష‌యానికి వ‌స్తే.. రోహిణి అతని భార్యగా చేసింది. భార్య కోరిక‌ను కాద‌న‌లేక.. పుట్టలోంచి పాముని తీసిన ఆది దాన్ని ముద్దు పెట్టుకుంటాడు. ''జాగ్రత్తండీ దానితో ప్రమాదం'' అంటుంది రోహిణి. ''ఈ సృష్టిలో పెళ్లం కంటే ప్రమాద‌మైంది ఏదీ ఉండ‌దు'' అంటూ స్టేట్‌మెంట్ ఇచ్చి న‌వ్విస్తాడు. ''భార్యాభ‌ర్తలంటే పెన్నూ పేప‌ర్‌లా క‌లిసిపోవాలండీ..'' అని చెప్పిన రోహిణితో.. ''భ‌లే చెప్పావ్‌. ఒక‌టి గుర్తు పెట్టుకో.. పెన్‌తో పెన్ అని రాయ‌గ‌లం కానీ.. పేప‌ర్‌తో పేప‌ర్ అని రాయ‌లేం.. మాతో పోల్చుకోకండి మీరు..'' అంటూ ఆడ‌వాళ్లపైన సెటైర్ వేసిన ఆది.. త‌ర్వాత ''స్త్రీలు.. భార్యలు.. వేరు వేరు'' అంటూ ఓ లాజిక్ చెప్పి.. ''స్త్రీల‌ను గౌర‌విస్తాం కానీ భార్యల‌ను గౌర‌వించం'' అంటూ క‌వ‌ర్ చేసుకున్నాడు.
స్కిట్ కాన్సెప్ట్‌లోకి వెళ్తే.. ఆది వాళ్ల బాసు కొడుకు పెళ్లికి వెళ్లేందుకు భార్యతో సిద్ధమ‌వుతాడు. ఆది ఇద్దరి స్నేహితులు(స‌హ ఉద్యోగులు) కూడా వెళ్తారు. అయితే బాస్ ద‌గ్గర మంచి మార్కులు కొట్టెయ్యడానికి ఇదే మంచి స‌మయం అని భావించిన‌ ఆది.. భార్యతో ''పెళ్లి ప‌నులు అన్నీ ద‌గ్గరుండి చూసుకో.. మా బాస్ ద‌గ్గర‌ ప్రమోష‌న్ కొట్టెయ్యాలి'' అంటాడు. ఆది చెప్పినట్లే రోహిణి అన్ని ద‌గ్గరుండి చూసుకుంటుంది. అయితే పెళ్లి మ‌ధ్యలో పెళ్లి కూతురు బ‌ట్టలు మార్పించి తీసుకుని రావ‌డానికి వెళ్లిన రోహిణి.. తిరిగి ఒక్కర్తే వెన‌క్కి వ‌స్తుంది. ఇంత‌లో పెళ్లి కూతురు వెళ్లిపోయింద‌నే వార్త తెలుస్తుంది. తాను చూస్తుండ‌గానే పెళ్లికూతురు జంప్ అయ్యిందని, తానే ద‌గ్గరుంచి చూసుకున్నానంటుంది రోహిణి. దాంతో బాస్ ఆది జాబ్ పీకేస్తాడు. మొత్తం పంచులు, సెటైర్లతో స్కిట్ బాగా పండింది.
చ‌లాకీ చంటి, సునామీ సుధాక‌ర్ స్కిట్ విష‌యానికి వస్తే... చంటి ఒక డాక్టర్‌ని ప్రేమిస్తాడు. చంటీ మెకానిక్ షాప్‌కి ఓన‌ర్‌. అయితే అమ్మాయి వాళ్ల నాన్న కేవ‌లం డాక్టర్‌కి ఇచ్చే పెళ్లి చేస్తానంటాడు. విష‌యం తెలుసుకున్న చంటి మెకానిక్ షాప్ మూసేసి ఆ ప్లేస్‌ని ఆసుప‌త్రిలా మార్చేస్తాడు. త‌న గ్యాంగ్ మొత్తాన్ని డాక్టర్స్‌లా మార్చేసి.. త‌ను డాక్టర్‌గా మారిపోతాడు. వెంట‌నే ల‌వ‌ర్‌కి ఫోన్ చేసి.. ''మావ‌గారిని తీసుకుని రా పెళ్లి చేసుకుందాం'' అంటాడు. దాంతో ల‌వ‌ర్ వాళ్ల నాన్నని తీసుకుని ఆసుప‌త్రికి వ‌స్తుంది. మొత్తానికి విష‌యం బ‌య‌ట‌ప‌డ‌కుండా జాగ్రత్తగా క‌వ‌ర్ చేసి.. ఆ అమ్మాయిని పెళ్లి చేసేసుకుంటాడు చంటి. అయితే పెళ్లి చెయ్యడానికి వ‌చ్చిన పంతులు వెళ్లిపోతూ వెళ్లిపోతూ.. బైక్ స్టార్ట్ అవ్వడం లేద‌ని అన‌డంతో చంటీతో పాటు మిగిలిన డాక్టర్స్‌ అంతా ''నేను బాగుచేస్తానంటే నేను బాగుచేస్తా'' అని ఎగ‌బ‌డ్డంతో కామెడీ పండుతుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.